stanford-oval/wikipedia huggingface dataset:
คุณพ่อที่รัก

| --- | --- |
คุณพ่อที่รัก

じんべえ
ชื่อภาษาอังกฤษ: Jinbē
แนว: คอเมดี้, ดราม่า, โรแมนติก
มังงะ
เขียนโดย: อาดาจิ มิซึรุ
สำนักพิมพ์:  โชงะกุกัง
คุณพ่อที่รัก หรือ จินเบ (ญี่ปุ่น: じんべえ; โรมาจิ: Jinbē) เป็นการ์ตูนสั้นความยาวเล่มเดียวจบ โดย อาดาจิ มิซึรุ เป็นเรื่องราวความรักระหว่างพ่อ จินเป อดีตผู้รักษาประตูฟุตบอล ซึ่งปัจจุบันทำหน้าที่ดูแลสัตว์น้ำ กับลูกเลี้ยงสาวของเขา หลังจากภรรยาป่วยเสียชีวิต
จินเบ หมายถึงฉลามวาฬในภาษาญี่ปุ่น ซึ่งตั้งล้อเลียนกับชื่อตัวเอกในเรื่อง คือ จินเป
คุณพ่อขายาว (ภาพยนตร์ พ.ศ. 2548)

| คุณพ่อขายาว |
| --- | --- |
กำกับ: กง จองชิก
เขียนบท: Jean Webster (story) คิม ฮย็องจุน (screenplay)
อำนวยการสร้าง: คิม ฮย็องจุน
นักแสดงนำ: ยอน จองจุน ฮา จีวอน ชิน อี
กำกับภาพ: ปาร์ก ฮีจู อิม แจกุก
ลำดับภาพ: กยอง มินโฮ
ดนตรีประกอบ: Han Jae-kwon
ผู้จัดจำหน่าย: CJ Entertainment
วันฉาย: 14 กุมภาพันธ์ , ค.ศ. 2005 (South Korea)
ความยาว: 98 mins.
ภาษา: Korean
ข้อมูลจาก IMDb
คุณพ่อขายาว เป็นภาพยนตร์เกาหลีที่ออกฉายในปีค.ศ. 2005โดยดัดแปลงจากวรรณกรรมชื่อเดียวกันโดยตัวเรื่องเล่าถึงเด็กกำพร้าคน
หนึ่งอายุ 17 ปีที่จู่ๆเธอก็ได้รับการอนุเคราะห์ส่งเสียค่าเล่าเรียนจากชายนิรนามคนหนึ่งโดยเขาให้เธอเขียนจดหมายถึงเขาและเขาก็จะมาหาเธอโดยให้เธอเห็นขาที่
ยาวมากของเขาเธอจึงเรียกเขาว่า คุณพ่อขายาว และหลังจากนั้นภารกิจการค้นหาคุณพ่อขายาวของเธอจึงเริ่มต้นขึ้น
ซานฟรานซิสโก (เทศบาลในจังหวัดเซบู)

| เทศบาลซานฟรานซิสโก Lungsod sa San Francisco  |
| --- | --- |
เทศบาล
รีสอร์ทบีชลองค์แมนกอทลองก์
แผนที่ประเทศฟิลิปปิยส์แสดงที่ตั้งเทศบาลซานฟรานซิสโก
ประเทศ:  ฟิลิปปินส์
จังหวัด: เซบู
การปกครอง
 • นายกเทศมนตรี: Aly Arquillano
 • รองนายกเทศมนตรี: Allan Arquillano
พื้นที่
 • ทั้งหมด: 106.93 ตร.กม. (41.29 ตร.ไมล์)
ความสูงจุดสูงสุด: 520 เมตร (1,710 ฟุต)
ประชากร (สำมะโน พ.ศ. 2558)
 • ทั้งหมด: 55,180 คน
 • อันดับ: ลำดับที่ 12
 • ความหนาแน่น: 520 คน/ตร.กม. (1,300 คน/ตร.ไมล์)
ประชากรศาสตร์
เขตเวลา: UTC+8 (เวลากลางฟิลิปปินส์)
ซานฟรานซิสโก หรือ เทศบาลซานฟรานซิสโก (เซบัวโน: Lungsod sa San Francisco, ตากาลอก: Bayan ng San Francisco) เป็นเทศบาลระดับขั้นที่ 3 ในจังหวัดเซบู ประเทศฟิลิปปินส์ จากการสำมะโนประชากรในปี พ.ศ. 2558 ประชากรในเทศบาลมีทั้งหมด 55,180 คน
เป็นหนึ่งในเทศบาลที่ตั้งอยู่บนเกาะคาโมเตส
ซานฟรานซิสโกประกอบไปด้วยทางทิศเหนือเป็นจังหวัดเลย์เต บนทะเลคาโมเตส ทางทิศตะวันตกเป็นพื้นที่ทางทะเลของเทศบาลแคทมัน ทางทิศตะวันออกเป็นเกาะโปโล ซึ่งมีเมืองโปโลอยู่ภายในเกาะ ส่วนทางทิศใต้เป็นทะเลคาโมเตส
ชาอูหลง

ชาอูหลง (จีนตัวย่อ: 乌龙茶; จีนตัวเต็ม: 烏龍茶; พินอิน: wūlóng chá แปลว่า ชามังกรดำ) เป็นชากึ่งหมัก ผ่านกระบวนการนวดเล็กน้อย ใช้เวลาไม่มากนัก มีกลิ่นหอม รสชาติชุ่มคอ  ถ้าเป็นชาน้ำร้อนจะเห็นสีเขียวของใบชาอยู่ รสชาติจะจืดกว่าชาเขียว น้ำชามีสีแดงเข้ม หมักใบสดระหว่างผลิตบางส่วน
ต้นกำเนิดของชาอูหลงอยู่ที่ประเทศจีน ในมณฑลฝูเจี้ยน (ฮกเกี้ยน) ซึ่งภาษาจีนใช้ว่า “อูหลงฉา” อันแปลความหมายได้ว่า ชามังกรดำ ตำนานเกี่ยวกับชาอูหลงนั้นมีมากมายแต่ที่เห็นจะตรงกันหลายตำรากล่าวถึงในสมัยราชวงศ์ชิง ซึ่งเป็นจุดกำเนิดชาแห่งตำนานชาอูหลง
กระบวนการผลิต

กระบวนการผลิต นำยอดชามาผึ่งแดดให้อุณหภูมิในยอดชาสูงขึ้น ทำให้เกิดกลิ่นหอม นำมาผึ่งในที่ร่ม พร้อมเขย่าเพื่อกระตุ้นให้ใบชาตื่นตัว เข้ากระบวนการเร่งการหมัก ทำให้น้ำชามีสีเข้มขึ้น
สรรพคุณ

ประโยชน์ของใบชา น้ำชามีสาร tannin ช่วยสลายไขมันในลำไส้ใหญ่ ช่วยทำให้สดชื่น กระตุ้นการทำงานของระบบประสาทและหมุนเวียนโลหิต 
ชาอูหลงขึ้นชื่อในเรื่องการช่วยในการดูดซึมไขมันและควบคุมน้ำหนัก นอกจากนี้สรรพคุณชาอูหลงยังช่วยลดการเกิดโรคต่าง ๆ อาทิ
โรคหัวใจและหลอดเลือด
ลดอาการปวดบวมอักเสบ
ลดคลอเลสเตอรอล
มีสารต้านอนุมูลอิสระ
ช่วยลดการเกิดโรคมะเร็งและการแก่ก่อนวัย
ช่วยลดระดับน้ำตาลในเลือด
ชโยติรลึงค์

นาเคศวร
โสมนาถ
มัลลิการชุน
มหากาเลศวร
โองกาเรศวร
แพทยนาถ
ภีมศังกระ
รามนาถ
กาศีวิศวนาถ
ตริมพเกศวร
เกทรรนาถ
ฆฤษเณศวร
ที่ตั้งของหมู่มนเทียรชโยติรลึงค์
ชโยติรลึงค์ (Jyotirlinga) หรือ ชโยติรลิงคัม (Jyotirlingam) ปางปรากฏของพระศิวะที่ได้รับการเคารพบูชาสูงสุด คำว่า ชโยติ (Jyoti) แปลว่า รัศมี/เปล่งแสง ('radiance') และ ลึงค์ หมายถึงรูปแทนพระศิวะ รวมกันจึงหมายความว่า รูปองค์พระศิวะที่เปล่งประกาย ชโยติรลึงค์ตามธรรมเนียมนั้นประกอบด้วยโบสถ์พราหมณ์ (มนเทียร) 12 แห่งในประเทศอินเดีย
ตำนาน

ศิวปุราณะ ระบุว่าครั้นหนึ่งพระพรหม (ผู้สร้าง) และพระวิษณุ (ผู้รักษา) ได้มีการถกเถียงกันถึงอำนาจสูงสุดของการสร้าง (supremacy of creation) เพื่อให้ได้ข้อตกลงกัน พระศิวะจึงได้เจาะ (pierced) โลกทั้งสามปรากฏเป็นเสาแห่งแสงสว่างที่มีขนาดมหึมาเป็นอนันต์ ที่เรียกว่า ชโยติรลึงค์ หลังเสานี้เย็นลงได้บังเกิดเป็นเขาอันนมาไล (Annamalai Hills) ซึ่งในปัจจุบันคือที่ตั้งของอนุราจเลศวรมนเทียรตั้งอยู่ พระวิษณุและพระพรหมจึงทรงแบ่งกันค้นหาจุดจบของเสาแสงนี้ไปทางด้านบนและด้านล่าง พระพรหมทรงโกหกว่าได้ทรงพบจุดจบของเสา พระวิษณุจึงทรงยอมแพ้ในที่สุด การโกหกนี้ทำให้พระศิวะทรงโกรธมากและได้สาปพระพรหมให้แม้แต่พระองค์จะเป็นผู้สร้างจักรวาล พระองค์จะไม่ได้รับการสักการ ชโยติรลึงค์ จึงเป็นพระศิวะซึ่งเป็นอนันต์ มนเทียรแห่งชโยติรลึงค์ทั้งหมดเป็นที่ซึ่งพระศิวะทรงประทับในรูปของเสาแสงติดไฟนั้น
ดั้งเดิมแล้วเชื่อกันว่ามีชโยติรลึงค์ทั้งหมด 64 แห่ง แต่มีเพียง 12 แห่งที่ได้รับการสักการะว่าศักดิ์สิทธิ์และยิ่งใหญ่เป็นอย่างมาก ชื่อของทั้ง 12 แห่งนั้นตั้งตามพระนามของเทพเจ้าองค์ประธาน ที่ซึ่งแต่ละแห่งเป็นรูปสำแดง (manifestation) ของพระศิวะ ในทุกมนเทียรของชโยติรลึงค์จะมีรูปเคารพหลักของมนเทียรที่เป็นองค์ประธานคือ ศิวลึงค์ ที่ซึ่งแสดงถึง สตมภ์ (Stambha) เสาอันไม่มีที่สิ้นสุดและไม่มีจุดเริ่มต้น เป็นสัญลักษณ์แทนธรรมชาติของพระศิวะเช่นกันไม่มีจุดเริ่มต้น และไม่มีจุดสิ้นสุด
รายชื่อชโยติรลึงค์ทั้ง 12 แห่งประกอบด้วย:
โสมนาถ ที่ อำเภอคีรโสมนาถ รัฐคุชราต
มัลลิการชุน ที่ ศรีไสลัม รัฐอานธรประเทศ
มหากาเลศวร ที่ อุชไชนะ รัฐมัธยประเทศ
โองกาเรศวร ที่ ขัณฑวะ รัฐมัธยประเทศ
เกทรนาถ ที่ รุทรปรยัค รัฐอุตตราขัณฑ์
ภีมศังกระ ที่ รัฐมหาราษฏระ
กาศีวิศวนาถ ที่ พาราณสี รัฐอุตตรประเทศ
ตริมพเกศวร ที่ นาศิก รัฐมหาราษฏระ
แพทยนาถ ที่ เทวฆัร รัฐฌารขัณฑ์
นาเคศวร ที่ ทวารกะ รัฐคุชราต
รามนาถสวามี ที่ ราเมศวรัม รัฐทมิฬนาฑู
ฆฤษเณศวร ที่ เอารังกาบาด รัฐมหาราษฏระ
คาโกงาวะ

คาโกงาวะ (ญี่ปุ่น: 加古川市; โรมาจิ: Kakogawa-shi) เป็นนครในจังหวัดเฮียวโงะ ประเทศญี่ปุ่น ก่อตั้งขึ้นเมื่อวันที่ 15 มิถุนายน 1950 มีขนาดพื้นที่ทั้งสิ้น 138.48 ตารางกิโลเมตร ในปี 2022 มีจำนวนประชากร 259,298 คน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kakogawa, Hyogo
เว็บไซต์ทางการนครคาโกงาวะ เก็บถาวร 2003-09-30 ที่ เวย์แบ็กแมชชีน (ในภาษาญี่ปุ่น)
ดูข้อมูลทางภูมิศาสตร์ที่เกี่ยวข้องกับ คาโกงาวะ ที่โอเพินสตรีตแมป
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
ชดช้อย ใหม่เมืองคอน

ชดช้อย ใหม่เมืองคอนหรือนักมวยไทยชื่อดัง ชดช้อย ชูโชคชัย สถิติการชกเฉพาะมวยสากล 8 ครั้ง ชนะ 4 (น็อค 2) แพ้ 4
ประวัติ

ชดช้อยเคยชกมวยไทยมาก่อนในชื่อ ชดช้อย ชูโชคชัย ในสังกัดของใหม่ เมืองคอน เมื่อใหม่ เมืองคอนได้นำเด่นเก้าแสน เก้าวิชิตมาชกมวยสากลอาชีพจนได้เป็นแชมป์ PABA ได้ดึงชดช้อยมาชกมวยสากลเป็นคู่ประกอบรายการด้วย โดยขึ้นชกครั้งแรก เมื่อ 2 เมษายน พ.ศ. 2542 ชนะคะแนน อุนตุง ออร์เตกา จากนั้นขึ้นชกชนะมนักมวยสากลที่มีชื่อเสียงได้ถึง 2 คนคือ วัฒน์ ว.วุฒินันท์และสิงห์หนุ่ม ชูวัฒนะ ก่อนจะมาชกนอกรอบกับโนรี จ๊อกกี้ยิมในขณะที่โนรียังครองแชมป์โลกรุ่นจูเนียร์ไลท์เวท WBF อยู่ ซึ่งชดช้อยเป็นฝ่ายชนะน็อคในยกที่ 3 เมื่อ 26 กุมภาพันธ์ พ.ศ. 2543 ทำให้โนรีถูกปลดออกจากตำแหน่งแชมป์โลก
หลังจากชกชนะโนรีแล้ว ชดช้อยไม่ได้ขึ้นชกมวยสากเป็นมวยสร้างในไทยอีก แต่หันไปเดินสายชกมวยสากลในต่างประเทศทั้งที่ ญี่ปุ่นและอินโดนีเซีย จนได้ชิงแชมป์ PABA รุ่นเวลเตอร์เวทที่เกาหลีใต้ แต่ไม่สำเร็จ หลังจากนั้นก็ไม่ได้ขึ้นชกมวยสากลอีกเลย
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นเวลเตอร์เวท เมื่อ 29 ส.ค. 2546 แพ้น็อค ฮวาน ยอง ปาร์ค (เกาหลีใต้) ยก 2 ที่ โซล เกาหลีใต้
แหล่งข้อมูลอื่น

ชดช้อยชกมวยไทยกับนำพล หนองกี่พาหุยุทธ
ชาอิงลิชเบรกฟาสต์

อิงลิชเบรกฟาสต์
อิงลิชเบรกฟาสต์ (อังกฤษ: English breakfast tea) เป็นชาดำผสมระหว่างชาอัสสัม ชาซีลอน และชาเคนยา เป็นหนึ่งในชาที่นิยมและส่งผลต่อวัฒนธรรมการดื่มชาในอังกฤษและไอร์แลนด์
ชาอิงลิชเบรกฟาสต์เป็นชาที่มีรสเข้ม มีรสชาติและกลิ่นชัดเจน เหมาะแก่การผสมนมและน้ำตาล ชาวอังกฤษนิยมทานคู่กับอาหารเช้าแบบอังกฤษ
โดยพื้นฐานชาอิงลิชเบรกฟาสต์จะมีส่วนผสมหลักเป็น ชาอัสสัม ชาซีลอน และชาเคนยา ในบางครั้งจะผสมชาคีมุนลงไปเพื่อเพิ่มมูลค่าให้ราคาสูงขึ้น
ประวัติ

การดื่มชาอิงลิชเบรกฟาสต์กับอาหารเช้าอยู่คู่กับวัฒนธรรมอังกฤษและไอร์แลนด์มาอย่างช้านาน ย้อนกลับไปถึงช่วงคริสต์ศตวรรษที่ 18
อิงลิชเบรกฟาสต์เกิดขึ้นในยุคอนานิคม คิดค้นในปี ค.ศ. 1843 โดยพ่อค้าชาและผู้ย้ายถิ่นเชื้อสายอังกฤษชื่อ ริชาร์ด เดวีส์ ทำการผสมขึ้นที่ นิวยอร์ก สหรัฐอเมริกา และเป็นที่นิยมเรื่อยมา
จนกระทั่งในปี ค.ศ. 1892 สมเด็จพระราชินีนาถวิกตอเรียแห่งสหราชอาณาจักร ได้เสวยชาอิงลิชเบรกฟาสต์ ที่ปราสาทแบลมอรัล ประเทศสกอตแลนด์ พระองค์ทรงชื่นชอบและพอพระทัยในรสชาติของชาจากแดนอาณานิคมเป็นอย่างมาก ภายหลังเสด็จกลับลอนดอน พระองค์ได้นำชากลับมาด้วย โดยเป็นที่นิยมในแวดวงราชสำนัก ชนชั้นสูง จนกระทั่งแพร่หลายสู่ครัวเรือนในที่สุด
การดื่ม

อิงลิชเบรกฟาสต์เป็นชาดำผสม เวลาดื่มนิยมใส่นมและน้ำตาล คนอังกฤษมักทานในเวลาเช้าพร้อมกับอาหารเช้าแบบอังกฤษ
ชานหนาน

| ชานหนาน ལྷོ་ཁ་གྲོང་ཁྱེར།, 山南市 |
| --- | --- |
นครระดับจังหวัด
ที่ตั้งของชานหนานในเขตปกครองตนเองทิเบต
ประเทศ: จีน
เขตปกครองตนเอง: ทิเบต
พื้นที่
 • ทั้งหมด: 79,254 ตร.กม. (30,600 ตร.ไมล์)
ประชากร (2015)
 • ทั้งหมด: 344,200 คน
เขตเวลา: UTC+8 (เวลามาตรฐานจีน)
รหัสพื้นที่: 893
เว็บไซต์: http://www.shannan.gov.cn/
นครชานหนาน (山南市) หรือ โลคา (ทิเบต: ལྷོ་ཁ་གྲོང་ཁྱེར།, ไวลี: Lho-kha grong khyer, พินอินทิเบต: Lhoka Chongkyêr) เป็นนครระดับจังหวัดในเขตปกครองตนเองทิเบตของสาธารณรัฐประชาชนจีน ตั้งอยู่ในที่ราบลุ่มแม่น้ำยาร์ลุงจังโป ทางทิศเหนือติดกับนครลาซ่า ทางทิศตะวันตกติดกับนครซีกาเจ ทางทิศตะวันออกติดกับนครญิงจี ทางทิศใต้ติดกับอินเดียและภูฏาน และยังมีข้อพิพาทเรื่องดินแดนกับทั้งสองประเทศนี้อยู่ด้วย
ประวัติศาสตร์

ตำนานของพื้นที่นี้เป็นข้อพิสูจน์ที่ชัดเจนว่าพื้นที่ชานหนานนี้มีตำแหน่งที่แน่นอนในประวัติศาสตร์ของทิเบต ตามตำนานแล้วเผ่าพันธุ์มนุษย์ในแถบที่เต็มไปด้วยหิมะแห่งนี้ถูกสร้างขึ้นโดยการรวมตัวกันของลิงเทพและผู้หญิง
ในเดือนกุมภาพันธ์ ค.ศ. 2016 ได้ยุบเลิกจังหวัดชานหนานและอำเภอเนตง และก่อตั้งเมืองชานหนานเป็นนครระดับจังหวัด ส่วนเขตเนตงก็กลายเป็นเขตตัวเมืองของนครชานหนาน
ภูมิศาสตร์

เมืองชานหนาน ครอบคลุมพื้นที่ประมาณ 79,700 ตารางกิโลเมตร คิดเป็น 1 ใน 15 ของพื้นที่ทั้งหมดในเขตปกครองตนเองทิเบต ส่วนหนึ่งตั้งอยู่ในพื้นที่เทือกเขาหิมาลัย มีพรมแดนติดกับ อินเดียและภูฏาน โดยมีความยาวพรมแดน 630 กิโลเมตร
หยางจั๋วยงชั่ว
ขั้นตอนวิธีการค้นหาคำแบบซี

ในวิทยาการคอมพิวเตอร์ ขั้นตอนวิธีนี้ คือ ขั้นตอนวิธีที่เอาไว้ใช้ในการหารูปแบบคำ(pattern)ในคำ(text) โดยเราให้ความยาวของคำ(text) เป็น n และคำเป็น m แล้วผลรวมของเวลาที่ใช้ในการประมวลผล คือ O(n+m) ซึ่งจะเหมือนกับขั้นตอนวิธีของคนูธ-มอร์ริส-แพรตต์
ขั้นตอนวิธี-ซี เป็นขั้นตอนวิธีแบบตรงไปตรงมา (Brute-Force algorithm) ซึ่งเกิดจากการทำงานวนลูปรูปแบบคำ(pattern) n ครั้ง และวนรูปคำ(text) อีก m ครั้ง ทำให้ประสิทธิภาพของเวลาการทำงานของโปรแกรมเป็น O(n+m)
หลักการ

หลักการของขั้นตอนวิธีแบบซีนั้น แบ่งขั้นตอนการทำงานออกเป็น 3 หลัก
1.       สร้างสตริงขึ้นมาใหม่ ซึ่งเกิดจากนำเอา Pattern + $ + Text โดยเครื่องหมาย $ เป็นเครื่องหมายที่เราสมมติขึ้นมาเพื่อขั้นระหว่าง Pattern และ Text เพื่อให้ง่ายต่อการตรวจสอบ
ตัวอย่าง
Text = “ABCABCABCD” และ Pattern = “ABCD”
New string S = “ABCD$ABCABCABCD”
2.       สร้างอาเรย์ขึ้นมา 1 อาเรย์ เรียกว่า Z-array ซึ่งภายในจะประกอบไปด้วย Z-Value และ Z-value จะทำให้เกิด Z-box ขึ้น
3.       เมื่อมีคำที่เหมือนกับ Pattern เกิดขึ้น เราสามารถสังเกตได้จาก Z-value ที่มีความยาวเท่ากับ ความยาวของ Pattren
หลักการ > Z-array คืออะไร

Z-array คืออาเรย์ใหม่ ที่เกิดจากการต่อกันระหว่าง Pattern กับ Text ซึ่งจะมีผลในการหาค่าของ Z-value และยังเป็นขั้นตอนที่สำคัญมากใน string matching ด้วยวิธี Z-algorithm
ตัวอย่าง
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| position | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| New  string | A | B | C | D | $ | A | B | C | A | B | C | A | B | C | D |
หลักการ > Z-value คืออะไร

Z-value คือค่าตัวเลขที่ได้จากการทำงานวนลูปซ้อนกัน โดยลูปนอกเป็นอินเด็กซ์ที่ทุกตัวอักษร (สมมติเป็น index k) และลูปในคืออินเด็กซ์ที่ Patter ใน New String S
หลักการ > Z-value คืออะไร > หลักการสร้าง Z-value

เราต้องสมมติ Z-box ขึ้นมา ซึ่ง Z-box นี้ คือ กล่องสตริงย่อยที่ตรงกับ Pattern ที่อยู่ด้านหน้า โดยเราจะให้ lt คือ ตัวอักษรด้านซ้ายสุดของกล่อง และ rt คือ ตัวอักษรด้านขวามือของกล่อง
หลักการ > มี Pattern อยู่ใน Text กี่ตำแหน่ง

เราจะทราบได้อย่างไรว่ามี Pattern อยู่ใน Text หรือไม่???  Pattern = “ABCD” ซึ่งมีความยาวเป็น 4 และ เราจะพบ Z-value ที่มีค่าเท่ากับ 4 ที่ตำแหน่งที่ 11 ของ Z-array ซึ่ง ถ้าเอา Z(11) - |Pattern+1| = 11-5 = 6 ซึ่ง ตรงกับ Text ในตำแหน่งที่ 6 พอดี
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| position | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| New string  S | A | B | C | D | $ | A | B | C | A | B | C | A | B | C | D |
| Z-value | 15 | 0 | 0 | 0 | 0 | 3 | 0 | 0 | 3 | 0 | 0 | 4 | 0 | 0 | 0 |
ประสิทธิภาพการทำงาน

เนื่องจากการทำงานวนลูปรูปแบบคำ(pattern) n ครั้ง และวนรูปคำ(text) อีก m ครั้ง ทำให้ประสิทธิภาพของเวลาการทำงานของโปรแกรมเป็น O(n+m)
โค้ดตัวอย่าง

def search_without_sentinel(text,pattern):
	s = pattern + text
	Z = [0] * len(s)
	Z[0] = len(s)
	
	rt = 0
	lt = 0
	occurrence = []
	
	for k in range(1,len(s)):
		if k > rt:
			n=0
			while n+k < len(s) and s[n] == s[n+k]:
				n+= 1
				Z[k] = n
				if n>0:
					lt = k
					rt = k+n-1
		else:
			p = k-lt
			right_part_len = rt-k+1
			
			if Z[p]< right_part_len:
				Z[k] = Z[p]
			else:
				i = rt+1
				while i<len(s) and s[i] == s[i-k]:
					i+=1
					Z[k] = i-k
					lt = k
					rt = i -1
		Z[k] = min(len(pattern),Z[k])
		
		if Z[k] == len(pattern):
			occurrence.append(k-len(pattern))
	
	return occurrence
ชัยณรงค์ มนเทียรวิเชียรฉาย

| ชัยณรงค์ มนเทียรวิเชียรฉาย |
| --- | --- |
เกิด: 10 มกราคม พ.ศ. 2488 (79 ปี)
สัญชาติ: ไทย
อาชีพ: อาจารย์
มีชื่อเสียงจาก: ผู้ดำเนินรายการไอคิว 180
คู่สมรส: จินตนา มนเทียรวิเชียรฉาย
บุตร: 4 คน
ชัยณรงค์ มนเทียรวิเชียรฉาย (เกิด 10 มกราคม พ.ศ. 2488) อดีตผู้ประกาศข่าว สถานีวิทยุโทรทัศน์กองทัพบก ช่อง 5 ประธานสื่อมวลชนคาทอลิกแห่งประเทศไทย นายกสภามหาวิทยาลัยเซนต์จอห์น ที่ปรึกษาสมณสภาสื่อสารสังคม สันตะสำนัก และนายกสมาคมขับร้องประสานเสียงแห่งประเทศไทย
ประวัติ

ชัยณรงค์ มนเทียรวิเชียรฉาย เคยเป็นผู้ประกาศข่าววิทยุ สถานีวิทยุบีบีซีที่กรุงลอนดอน ต่อมาจึงได้เป็นนักพากย์กีฬาอเมริกันฟุตบอลร่วมกับศุภพร มาพึ่งพงศ์ โดยในปี พ.ศ. 2518  ทางโรงเรียนเซนต์จอห์นได้ติดต่อชัยณรงค์ ซึ่งกำลังปฏิบัติหน้าที่การงานที่สถานีวิทยุ บีบีซี กรุงลอนดอน  ให้กลับมาช่วยบริหารโรงเรียนในฐานะผู้อำนวยการทั่วไป ตั้งแต่ปีการศึกษา 2519 จนกระทั่งได้รับตำแหน่งเป็นนายกสภามหาวิทยาลัยเซนต์จอห์น
นอกจากนี้ชัยณรงค์ยังเป็นผู้ดำเนินรายการไอคิว 180 รายการตอบปัญหาทางวิทยาศาสตร์และคณิตศาสตร์ในระดับมัธยมศึกษา ออกอากาศทางโทรทัศน์ในประเทศไทย ตั้งแต่ พ.ศ. 2528 ถึง พ.ศ. 2541
ผลงาน > พิธีกรรายการโทรทัศน์

ผู้ประกาศข่าวค่ำ ททบ. 5
รายการ ไอคิว 180
ผลงาน > โฆษณา

ยาสีฟันคอลเกต สูตรควบคุมหินปูน
จำนวนแฟร์มา

จำนวนแฟร์มา ในทางคณิตศาสตร์ หมายถึง จำนวนเต็มบวกที่อยู่ในรูป
เมื่อ n เป็นจำนวนเต็มที่ไม่เป็นลบ จำนวนแฟร์มาได้ตั้งชื่อตามชื่อของปีแยร์ เดอ แฟร์มา นักคณิตศาสตร์คนแรกที่ศึกษาในเรื่องนี้ จำนวนแฟร์มาเก้าจำนวนแรกได้แก่
นอกจากนี้จำนวนแฟร์มายังสามารถเขียนอยู่ในรูปของความสัมพันธ์เวียนเกิดได้ดังนี้
จำนวนแฟร์มาที่เป็นจำนวนเฉพาะจะเรียกว่า จำนวนเฉพาะแฟร์มา ซึ่งเราสามารถพิสูจน์ได้ว่า จำนวนเฉพาะทุกจำนวนที่อยู่ในรูป 2n + 1 จะเป็นจำนวนเฉพาะแฟร์มาเสมอ ปัจจุบัน จำนวนเฉพาะแฟร์มาที่มีการค้นพบแล้วได้แก่ F0, F1, F2, F3 และ F4
ซีตา (แก้ความกำกวม)

ซีตา (ออกเสียง ซี-ต้า) สามารถหมายถึง
ซีตา ชื่ออักษรกรีก
ฟังก์ชันซีตา
โมบิลสูท เซต้ากันดั้ม(ชื่อของอะนิเมะที่ผลิตโดยซันไรส์)
ฟังก์ชันซีตาของรีมันน์
ชดช้อย โสภณพนิช

| คุณหญิงชดช้อย โสภณพนิชม> ว.ม., ป.ช., ต.จ., ร.ท.ภ..ข้อมูลส่วนบุคคล |
| --- | --- |
เกิด: 26 มีนาคม พ.ศ. 2487 (80 ปี) อำเภอพระนคร จังหวัดพระนคร ประเทศสยาม

คุณหญิง ชดช้อย โสภณพนิช (เกิด 7 มกราคม พ.ศ. 2487) อดีตสมาชิกวุฒิสภากรุงเทพมหานคร ชุดเลือกตั้ง พ.ศ. 2543 และอดีตผู้อำนวยการสถาบันอุทยานการเรียนรู้ (ทีเค พาร์ก)
ประวัติ

คุณหญิง ชดช้อย เกิดเมื่อวันที่ 7 มกราคม พ.ศ. 2487 เป็นบุตรีของนายชิน โสภณพนิช ผู้ก่อตั้งธนาคารกรุงเทพ กับนางบุญศรี โสภณพนิช ภรรยาคนที่สอง มีพี่ชายร่วมมารดาคือ นายโชติ โสภณพนิช สามีของคุณหญิงกัลยา โสภณพนิช และเป็นน้องสาวต่างมารดาของนายชาตรี โสภณพนิช จบปริญญาตรี สาขาเศรษฐศาสตร์ จากมหาวิทยาลัยแห่งซิดนีย์ ประเทศออสเตรเลีย สมรสและหย่ากับนายแพทย์ จอน ยังพิชิต สูตินรีแพทย์ โรงพยาบาลบำรุงราษฎร์ ผู้เชี่ยวชาญการแพทย์แบบทางเลือกด้วยสเต็มเซลล์ มีบุตร-ธิดา ชื่อ ชยุส, ฆฤต (ยังพิชิต), เจษฎา และดลิน
คุณหญิง ชดช้อย เป็นที่รู้จักกันดีในฐานะประธานที่ปรึกษาสมาคมสร้างสรรค์ไทย ที่มีผลงานรณรงค์การรักษาความสะอาดในโครงการ "ตาวิเศษ" ตั้งแต่ พ.ศ. 2527
กีฬาไพ่บริดจ์

คุณหญิง ชดช้อย ยังเป็นนักเล่นไพ่บริดจ์ที่ได้รับการฝึกสอนโดย พิศวง คุณะดิลก ครั้นเมื่อผู้ฝึกสอนได้เห็นแววจึงชวนให้เข้าแข่งขันในรายการต่างๆ โดยคุณหญิงชดช้อยสามารถคว้าแชมป์ทีมผสมอาเซียน และรองแชมป์เอเชียแปซิฟิก ตลอดจนดำรงตำแหน่งฐานะนายกสมาพันธ์บริดจ์ภาคพื้นเอเชียแปซิฟิกมาแล้วกว่า 16 ปี คุณหญิงชดช้อยยังเป็นนักกีฬาทีมชาติไทยเข้าแข่งขันกีฬาไพ่บริดจ์ในซีเกมส์ 2011 ที่ประเทศประเทศอินโดนีเซีย โดยคุณหญิงชดช้อยเป็นผู้ชนะรางวัลเหรียญทองในประเภททีมผสม และในเวลาต่อมายังได้รับเหรียญเงิน ประเภททีมผสม ในการแข่งขันกีฬาเอเชียนเกมส์ 2018 ที่กรุงจาการ์ตา  และเมืองปาเล็มบัง ประเทศอินโดนีเซียอีกด้วย โดยสร้างปรากฏการณ์เป็นนักกีฬาทีมชาติไทยที่ได้เหรียญเอเชียนเกมส์ที่อายุมากที่สุด คือ 74 ปี 1 เดือน 26 วัน
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
ชญาวัต ศรีนาวงษ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ชญาวัต ศรีนาวงษ์
วันเกิด:   (1993-01-12) 12 มกราคม ค.ศ. 1993 (31 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.75 m (5 ft 9 in)
ตำแหน่ง:  กองหน้า / กองกลาง
ข้อมูลสโมสร
สโมสรปัจจุบัน:  แบงค็อก ยูไนเต็ด
หมายเลข:  36
สโมสรเยาวชน
2552–2553:  กรุงเทพคริสเตียนวิทยาลัย
สโมสรอาชีพ*
| ปี |  ทีม |  ลงเล่น |  (ประตู) |
| 2554 |  กรุงเทพคริสเตียนวิทยาลัย |  20 |  (11) |
| 2555–2559 |  เอสซีจี เมืองทอง ยูไนเต็ด |  1 |  (0) |
| 2555 |  → นครราชสีมา (ยืมตัว) |  13 |  (2) |
| 2556 |  → นครนายก (ยืมตัว) |  15 |  (8) |
| 2557 |  → บางกอก (ยืมตัว) |  18 |  (2) |
| 2558–2559 |  → พีทีที ระยอง (ยืมตัว) |  18 |  (5) |
| 2559–2561 |  พัทยา ยูไนเต็ด |  81 |  (8) |
| 2562–2565 |  สมุทรปราการ ซิตี้ |  72 |  (17) |
| 2565– |  แบงค็อก ยูไนเต็ด |  6 |  (1) |
ทีมชาติ‡
| 2554–2555 |  ไทย อายุไม่เกิน 19 ปี |  11 |  (3) |
| 2556–2559 |  ไทย อายุไม่เกิน 23 ปี |  9 |  (1) |
| 2565– |  ไทย |  4 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 กรกฎาคม 2565 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 มกราคม 2559
ชญาวัต ศรีนาวงษ์ (12 มกราคม พ.ศ. 2536 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับแบงค็อก ยูไนเต็ด ในไทยลีก และทีมชาติไทย
ชญาวัตเริ่มเล่นฟุตบอลตั้งแต่สมัยศึกษาที่โรงเรียนกีฬาจังหวัดนครราชสีมา ต่อมาเมื่อเขาขึ้นชั้นมัธยมศึกษาปีที่ 5 จึงย้ายไปเรียนที่โรงเรียนกรุงเทพคริสเตียนวิทยาลัย เขาถูกเรียกตัวติดทีมชาติอายุไม่เกิน 19 ปีภายใต้การคุมทีมของสมชาย ชวยบุญชุม
ชญาวัตเซ็นสัญญาเข้าร่วมทีมเอสซีจี เมืองทองฯ ในปี พ.ศ. 2555 แต่ก็ถูกปล่อยยืมตัวให้กับหลายสโมสรในลีกรอง ก่อนที่จะย้ายมาร่วมทีมพัทยาและสมุทรปราการ ซิตี้ในปัจจุบัน
ใน พ.ศ. 2559 เขามีชื่อติดทีมชาติอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
ประตูในนามทีมชาติ

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 30 มกราคม พ.ศ. 2558 | Sylhet, บังกลาเทศ |  สิงคโปร์ | 2-0 | 3-2 | บังกาบัณฑูคัพ 2015 |
เกียรติประวัติ

ฟุตบอลอาเซียนชิงแชมป์เยาวชนอายุไม่เกิน 19 ปี
ชนะเลิศ (1) : 2554
แหล่งข้อมูลอื่น

Profile เก็บถาวร 2018-06-24 ที่ เวย์แบ็กแมชชีน at Goal
ข้อมูลของ ชญาวัต ศรีนาวงษ์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลทรูแบงค็อก ยูไนเต็ด  |
| --- | --- |
 1 ปฏิวัติ  2 พีระพัฒน์  3 อีเวร์ตง  4  มานูเอล  5 พุทธินันท์  6 นิติพงษ์  7 อานนท์  8 วิศรุต  10 ญระดิ  11 รุ่งรัฐ  16 อัล-กัสซานี  18 ฐิติพันธ์  19 ชญาวัต  20 กัณตภณ  24 วันชัย  26 สุพรรณ  27 วีระเทพ  28 ทศวรรษ  30 ซิฟโควิช  34 วรุฒ  39 ปกเกล้า  51 กฤษฎา  77 อาดิช  93 มาห์มูด   96 บุญทวี    หัวหน้าผู้ฝึกสอน: ธชตวัน
ชาอินพโย สุภาพบุรุษสุดขั้ว

| ชาอินพโย สุภาพบุรุษสุดขั้ว |
| --- | --- |

ฮันกึล: 차인표
ฮันจา: 車仁杓
 
กำกับ: ดง กยู-คิม
เขียนบท: ดง กยู-คิม
นักแสดงนำ:   ชา อิน-พโย  แจ รยอง-ซอง 
ดนตรีประกอบ: ชเว ซึง-ฮย็อน
ผู้จัดจำหน่าย: เน็ตฟลิกซ์
วันฉาย:   1 มกราคม ค.ศ. 2021 (2021-01-01) 
ความยาว: 102 นาที
ประเทศ: เกาหลีใต้
ภาษา: เกาหลี
ชาอินพโย สุภาพบุรุษสุดขั้ว เป็นภาพยนตร์ตลกของเกาหลีใต้ปี ค.ศ. 2021 กำกับและเขียนบทโดย ดง กยู-คิม ภาพยนต์เรื่องนี้นำแสดงโดยชา อิน-พโย และแจ รยอง-ซอง   และออกฉายทางเน็ตฟลิกซ์เมื่อวันที่ 1 มกราคม ค.ศ. 2021
เรื่องย่อ

ชาอิน-พโยเคยเป็นนักแสดงชื่อดัง ต่อมาได้มีโอกาสก้าวเข้าสู่วงการ ใช้เวลาไม่นานเขาก็กลายเป็นนักแสดงชายที่มีชื่อเสียง แฟนๆมากมายต่างหลงรักเขา ซึ่งได้รับบทบาทในหนังดังหลายเรื่องเพราะกระแสความนิยม แต่ทว่าทุกอย่างมีขึ้นก็ต้องมีลงไม่นานนักชื่อเสียงของเขาก็จางหายไปตามกาลเวลา ทำให้ตอนนี้ชาอิน-พโยไม่โด่งดังเหมือนแต่ก่อน ด้วยความหลงใหลและรักในงานแสดง ทำให้เขาพยายามที่จะทำทุกอย่างเพื่อให้ตัวเองกลับมาได้รับความนิยมและโด่งดังอีกครั้ง
นักแสดง

ชา อิน-พโย รับบทเป็น ตัวเอง
โจ ดัล-ฮวาน รับบทเป็น คิม ฮา-รัม
ซง แจ-รยอง รับบทเป็น จูจู
ซัง กู-โช  รับบทเป็น นักปีนเขา
ชิน ชิน-เอ  รับบทเป็น  บ๊กซอน
บยอง ฮี-ยุน  รับบทเป็น  ช่างภาพ
ซอง ด็อก-โฮ  รับบทเป็น  พนักงานบริษัทภาพยนตร์
ชเว จอง-อึน  รับบทเป็น จองอึน
จี ซึง-ฮย็อน รับบทเป็น คัง โด-ชอล
คิม ยุล-โฮ  รับบทเป็น ทีมสืบสวน 2 นักข่าวซังซัง
แหล่งข้อมูลอื่น

ชาอินพโย สุภาพบุรุษสุดขั้ว ที่เน็ตฟลิกซ์
ชาอินพโย สุภาพบุรุษสุดขั้ว ที่อินเทอร์เน็ตมูวีเดตาเบส
ชาอินพโย สุภาพบุรุษสุดขั้ว ที่ฮันซีเนมา
งาน (หน่วยวัดพื้นที่)

สำหรับความหมายอื่น ดูที่ งาน (แก้ความกำกวม)
งาน เป็นหน่วยวัดพื้นที่ของไทย

1 งาน มีค่าเท่ากับ
พื้นที่ของสี่เหลี่ยมจัตุรัสที่มีด้านยาว 10 วา (20 เมตร)
100 ตารางวา
400 ตารางเมตร
4 อาร์
1/4 ไร่
ในทางกลับกัน
1 ไร่ = 4 งาน